Titian Takdir

Titian Takdir adalah sebuah siri drama televisyen Malaysia 2020 arahan Nazir Jamaluddin lakonan Syazuwan Hassan, Nadia Brian, Sweet Qismina dan Fimie Don, Atiq Azman. Siri ini memulakan tayangan perdana di Slot Lestary TV3 bermula 9 Januari 2020 hingga 6 Februari 2020 menggantikan Kampung People.Drama Titian Takdir (TV3) Myinfotaip (9 Januari 2020). Dicapai pada 23 Januari 2020.Titian Takdir Slot Lestary, beri seribu pengajaran: Wajib tonton My Informasi. Dicapai pada 31 Julai 2020.Drama Titian Takdir buat netizen tak boleh ‘move on’ XTRA. 7 Februari 2020. Dicapai pada 31 Julai 2020.

Sinopsis
Kisah empat adik beradik Latifah (Along), Nazmi (Angah), Ayoi dan Aisyah yang kehilangan ibu sejak kecil. Mereka terpaksa tinggal dengan ibu saudara mereka, Mak Ngah Yun dan nenek mereka, Wan Jah tanpa belaian kasih sayang dan penuh kebencian. Akhirnya mereka dihantar ke rumah anak yatim.

Kerana kesempitan hidup, adik bongsu mereka Aisyah terpaksa diserahkan kepada keluarga angkat iaitu Datuk Jufri dan Datin Rina. Sejak itu mereka terpisah.

Meningkat dewasa, Angah cuba menyatukan kembali adik beradik yang terpisah. Aisyah menggangap dia sudah tidak ada lagi adik beradik dan mahu dikenali sebagai Karina, seorang artis.  Along kini bekerja dengan Dr Kamil di sebuah klinik. Ayoi pula menjadi seorang samseng.

Pelakon

Pelakon utama
 Sweet Qismina sebagai Aishah/Karina
 Nadia Brian sebagai Latifah (Along)
 Syazuwan Hassan sebagai Nazmi (Angah)
 Fimie Don sebagai Ayoi
 Atiq Azman sebagai Eddie

Pelakon pembantu
 Mahmud Ali Bashah sebagai Datuk Jufri
 Emelda Rosmila sebagai Datin Rina
 Zarynn Min sebagai Wati
 Balkisyh Semundur Khan sebagai Mak Ngah Yun
 Fazren Rafi sebagai Dr Kamil
 Bella Dowanna sebagai Mimi
 Asyiqin Zaed sebagai Izan
 Fiq Mahmood sebagai Kadir
 Melanie Tan sebagai Yasmeen
 Zazly Baginda sebagai Masri
 Shyrim Husni sebagai Radzi
 Mohd Khairul Ikhwan Rosli sebagai Doktor Izham
 Adam Darwisy sebagai Lutfi
 Taufik Hidayat sebagai Kuncu

Penampilan khas
 Normah Damanhuri sebagai Wan Jah

Pelakon kanak-kanak
 Putri Jannah Izwandy sebagai Latifah / Along (kecil)
 Syamim Razi sebagai Nazmi / Angah (kecil)
 Habiel Lutfillah sebagai Ayoi (kecil)
 Dhia Irdina sebagai Aisyah (kecil)

Penerbitan
Penggambaran dijalankan pada Oktober 2019. Untuk menjayakan watak Aishah dan Karina, Sweet Qismina mewarnakan rambutnya berwarna merah jingga."Saya telah menjelaskan..." - Rambut merah jingga Sweet Qismina jadi buah mulut, rupanya ini punca ia diwarnakan Media Hiburan. 20 Oktober 2019. Dicapai pada 31 Julai 2020.

Rujukan

Kategori:Drama Melayu 2020
Kategori:Rancangan TV3